RRF-rahoituksella rahoittaviin projekteihin liittyy erilaisia yhteisten indikaattorien raportointivelvoitteita, joista säädetään Komission delegoidussa asetuksessa (EU) 2021/2106 elpymis- ja palautumistukivälineen perustamisesta annetun Euroopan parlamentin ja neuvoston asetuksen (EU) 2021/241 täydentämisestä vahvistamalla yhteiset indikaattorit ja elpymisen ja palautumisen tulostaulun yksityiskohtaiset osat. Asetuksen (EU) 2021/241 29 artiklan mukaisesti tukivälineen täytäntöönpanoa seurataan ja arvioidaan yhteisten indikaattorien avulla.

indikaattorien avulla.

Tällä lomakkeella ilmoitat rahoituksella hankittua tutkimuslaitetta/-laitosta käyttävien tutkijoiden yhteenlasketun työajan sukupuolen mukaan jaoteltuna seuraaviin hakuihin kuuluvissa RRF-projekteissa:

**RRF – 5G/6G, AI-, Kvantti – kehittämisympäristöt**

**RRF – Innovaatioinfrastruktuurit**

**RRF – Avainalat ja veturien kumppanuushankkeet**

**Ohje**

Tiedot tulee ilmoittaa jokaisen raportoinnin yhteydessä kyseiseltä raportoitavalta jaksolta kaikissa yllä mainituissa RRF-projekteissa, joiden suoriin kustannuksiin on sisällytetty tutkimuslaitteiden/-laitteistojen/-laitosten kustannuksia. Lomakkeella raportoidaan sukupuolen mukaan jaoteltuna niiden tutkijoiden yhteenlaskettu työaika, jotka käyttävät suoraan toiminta-alallaan julkista tai yksityistä tutkimuslaitetta/-laitteistoa/-laitosta, jonka hankintaan RRF-rahoitusta on myönnetty. Raportointi koskee myös tuen saajan tutkimuslaitetta/-laitteistoa/-laitosta käyttäviä ulkopuolisia tutkijoita, mikäli tietojen saaminen on mahdollista.

Raportointivelvoitteen alaisella rahoituksella on parannettava tutkimuslaitosta tai tutkimusvälineiden laatua, joten olemassa olevien laitteiden ylläpitoa tai korvaavia laitteita, jotka eivät paranna olemassa olevien laitteiden laatua, ei oteta huomioon indikaattoria raportoitaessa. Avoimia T&K-paikkoja tai T&K-toimintaan kuulumatonta tukihenkilöstöä ei myöskään ilmoiteta lomakkeella.

Indikaattori mitataan vuotuisina kokoaikavastaavuuksina (FTE) laskettuna OECD:n Frascati-käsikirjassa 2015 (luku 5.3) esitetyn menetelmän mukaisesti kyseisellä raportointijaksolla. T&K-henkilöstön vuotuinen kokoaikavastaavuus määritellään T&K-toimintaan kalenterivuoden aikana tosiasiallisesti käytetyn työajan suhteena jaettuna yksilön tai ryhmän saman ajanjakson aikana tavanomaisesti tekemien työtuntien kokonaismäärällä. Henkilö voi tehdä enintään yhden kokoaikavastaavuuden (FTE) T&K-työtä. Tavanomaisten työtuntien määrä määritetään normatiivisen/laki­sääteisen työajan perusteella. Kokopäiväinen henkilö yksilöidään työsuhteen laadun, työsopimuksen tyypin (koko- tai osa-aikainen) ja sen perusteella, miten hän osallistuu T&K-toimintaan.

Esimerkki: Raportointijakson pituus on 4 kuukautta ja henkilön tavanomaisesti tekemien työtuntien määrä kyseisellä jaksolla on 615 tuntia. Hän on käyttänyt RRF-rahoituksella hankittua tutkimuslaitteistoa tutkimustyössään 123 tuntia, jolloin hänen vuotuinen kokoaikavastaavuutensa kyseisellä raportointijaksolla lasketaan seuraavasti:   
(123 h / 615 h) \* (4 kk / 12 kk) = 0,07 FTE. Lisää esimerkkejä Frascati -manuaalin kohdassa 5.73 s. 171.

Tietoa kerätään tilastotiedonkeruuta varten. Tiedonkeruu perustuu OECD Frascati -käsikirjan kohdassa 5.76 s. 176 mainittuun Pekingin julistukseen (United Nations (1995), Beijing Declaration following the 1995 World Conference on Women, United Nations, New York.) vuodelta 1995. Tiedon keräämisen yhteydessä tulee huolehtia siitä, että yksityisyydensuojaa ei loukata ja henkilö ei ole tunnistettavissa annettujen tietojen pohjalta.

**Täytä nämä tiedot**

Raportoitava jakso: Kirjoita tekstiä napsauttamalla tai napauttamalla tätä.   
Jakson pituus (kuukautta): Kirjoita tekstiä napsauttamalla tai napauttamalla tätä.

|  |  |
| --- | --- |
| **Sukupuoli** | **Vuotuinen työaika kokoaikaiseksi muutettuna kyseisellä raportointijaksolla (yhteensä)** |
| Nainen |  |
| Mies |  |
| Muunsukupuolinen / En halua kertoa |  |